text: PRESENTACIÓ + XERRADA PER A CLUBS - Xavi Garcia
  Categoria: Formacions, Clínics i LLibre
  ¿D'on surt "EXPERIENCIAS SISTÉMICAS. Impulsar Equipos y Talento"?
  Realment podria dir que neix d'una crisi. El meu ascens en el món del bàsquet professional va ser molt ràpid. Als 32 anys d'edat estava dirigint un equip de la lliga ACB. Dels 32 als 36 vaig estar a l'elit aconseguint èxits i fracassos. Em vaig poder adonar que necessitava millorar aspectes relacionals i emocionals però no sàvia realment com fer-ho. Vaig descobrir el coaching i vaig començar un camí de formació que encara segueixo vivint.
  Tot aquest temps d'anàlisi, formació i experimentació, ja que he seguit entrenant en diferents nivells, alhora que em continuava formant, m'ha permès entendre-i explicar-me. I també entendre i explicar a partir de l'observació del treball d'altres, tant en l'entorn esportiu com a polític, empresarial, social, educatiu. Diria que sóc un apassionat d'observar els comportaments de les persones quan estan liderant o s'estan relacionant.
  Aquest llibre, el meu tercer, es divideix en tres fases principals. La primera aprofita la meva experiència personal com a vehicle per exposar el que implica prendre consciència d'un mateix i abordar un procés de transformació. A la segona, s'agrupen per temes, una sèrie d'experiències i reflexions sobre encerts, errors i també conclusions i eines per al dia a dia del lideratge. Finalment apareixen entrevistes amb persones que aporten perspectives diverses sobre aquesta temàtica, i alguns recursos creatius per inspirar al lector.
  Està escrit amb el cap però també amb molt de cor. En ell comparteixo tot el que sé explicar a dia d'avui sobre aquest art de liderar equips. Espero que t'inspiri i et resulti estimulant!
  ¿Com funciona la presentació?
  En el cas de clubs esportius, ofereixo xerrada o taller a preu reduït + una compra mínima de 20 exemplars que es poden utilitzar com a regal per als Entrenadors o altres compromisos del club. No dubteu a contactar per adequar la proposta a les vostres inquietuds, possibilitats i necessitats.
  Comencem amb una persona que fa la introducció. A continuació escollim tema entre tots els assistents. Triaré 5 capítols a l'atzar i votarem quin tema interessa més a l'audiència d'aquest dia. A partir d'aquí començarem. Al final espai per a compra i signatura de llibres.
  Poder contactar directamente amo Xavi García per agendar una xerrada-presentació en el vostre club o entitat, al 609744046